Nord-Korea kan ha testet deler av hydrogenbombe
Nord-Korea testet en kjernefysisk bombe 6. januar, og regimet i Pyongyang kunngjorde at det dreide seg om prøvesprengning av en hydrogenbombe. Talsmann Mark Toner i USAs utenriksdepartement sa til pressen tidligere torsdag at USA fortsatt ikke tror at nordkoreanerne testet noen hydrogenbombe, men CNNs kilde har et annet budskap. Kilden, som ifølge CNN er direkte involvert i de siste etterretningsanalysene, sier at det kan ha vært snakk om en mislykket test av komponenter som har med hydrogenbomber å gjøre. Så du denne? Tror de har funnet Kim Jong-uns nye «atomtunnel»Påstanden fra Nord-Korea ble i ettertid avvist av etterretningskilder i flere land, som mener det trolig var snakk om en atombombe. Prøvesprengingen ble fordømt internasjonalt. Analyser av ferske satellittbilder antyder at nordkoreanerne forbereder nok en rakettoppskyting fra Sohae-anlegget i Tonchang-ri. Det meldte det japanske nyhetsbyrået Kyodo, som siterer en ikke navngitt offentlig tjenestemann, tidligere torsdag.Ifølge Reuters gjennomførte Nord-Korea en lignende rakett-test i 2012. Da omtalte flere eksperter testen som et ledd i landets jakt på å utvikle såkalte interkontinentale ballistiske missiler (ICBM). De siste dagene har også amerikanske myndigheter ifølge CNN lagt merke til en økt aktivitet i området, blant annet transportering av rakett-relatert utstyr, mannskaper og drivstoff. (VG/NTB)
Det er mulig at Nord-Korea forsøkte å teste komponenter av en hydrogenbombe tidligere i januar, sier en ikke navngitt amerikansk tjenestemann til CNN. hydrogenbombe tidligere i januar, sier en ikke navngitt amerikansk tjenestemann til CNN.